Qoʻrgʻontepa

Qoʻrgʻontepa on kaupunki ja samannimisen piirin hallinnollinen keskus Andijonin alueella Uzbekistanissa. Se sijaitsee Shahrixonsoy- ja Andijonsoyjokien välissä 41 kilometriä Andijonista itään. Kaupungissa oli 30 800 asukasta vuonna 2016. Qoʻrgʻontepan kautta kulkee maantie ja rautatie (Savayn asema). Vuonna 1976 perustetussa kaupungissa toimii puuvillankäsittelylaitos, Taškentin instrumenttitehtaan osasto sekä kevyttä- ja elintarviketeollisuutta. Piirissä viljellään puuvillaa, viljaa, vihanneksia ja hedelmiä. Lähteet